Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) Vlada Republike Slovenije izdaja 

Uredbo o izvajanju Izvedbene uredbe (EU) o vzpostavitvi prvega skupnega projekta za podporo izvajanju osrednjega načrta za upravljanje zračnega prometa v Evropi
1. člen
(vsebina)

	S to uredbo se za izvajanje Izvedbene uredbe Komisije (EU) 2021/116 z dne 1. februarja 2021 o vzpostavitvi prvega skupnega projekta za podporo izvajanju osrednjega načrta za upravljanje zračnega prometa v Evropi iz Uredbe (ES) št. 550/2004 Evropskega parlamenta in Sveta ter spremembi Izvedbene uredbe Komisije (EU) št. 409/2013 in razveljavitvi Izvedbene uredbe Komisije (EU) št. 716/2014 (UL L št. 36 z dne 2. 2. 2021, str. 10; v nadaljnjem besedilu: Uredba 2021/116/EU) določajo pristojni organ in prekrški.
2. člen
(pristojni organ)

	Pristojni organ za izvajanje nadzora nad izvajanjem Uredbe 2021/116/EU je Javna agencija za civilno letalstvo Republike Slovenije (v nadaljnjem besedilu: agencija).
3. člen
(pomen izrazov)

	Izrazi, opredeljeni v tej uredbi, pomenijo enako kot izrazi, uporabljeni v Uredbi 2021/116/EU.
4. člen
(prekrški izvajalca služb zračnega prometa)

	(1) Z globo od 1.000 do 10.000 eurov se za prekršek kaznuje pravna oseba izvajalca služb zračnega prometa, ki:

	1. v zvezi s funkcijo ATM »AF5« ali »upravljanje informacij za celotni sistem« (SWIM) ne zagotovi ali ne izvaja podfunkcije SWIM v skladu s točko 5.3 Priloge Uredbe 2021/116/EU za:  
	– tehnično infrastrukturo in specifikacije z rumenim profilom SWIM v skladu s točko 5.1.2 Priloge Uredbe 2021/116/EU,
	– izmenjavo letalskih informacij v skladu s točko 5.1.3 Priloge Uredbe 2021/116/EU,
	– izmenjavo meteoroloških informacij v skladu s točko 5.1.4 Priloge Uredbe 2021/116/EU ali
	– izmenjavo informacij o letu (rumeni profil) v skladu s točko 5.1.6 Priloge Uredbe 2021/116/EU;
	2. v zvezi s funkcijo ATM »AF6« ali »začetna izmenjava informacij o trajektoriji« ali »i4D« do 31. decembra 2027 za izvedbo ne omogoči začetne izmenjave informacij o trajektoriji nad nivojem letenja 285 v skladu s točko 6.3 Priloge Uredbe 2021/116/EU za:
	– začetno izmenjavo informacij o trajektoriji zrak–zemlja v skladu s točko 6.1.1 Priloge Uredbe 2021/116/EU ali
	– razširjanje začetne izmenjave informacij o trajektoriji na zemlji v skladu s točko 6.1.3 Priloge Uredbe 2021/116/EU.

	(2) Z globo od 500 do 2.000 eurov se za prekršek iz prejšnjega odstavka kaznuje odgovorna oseba pravne osebe.
5. člen
(prekršek izvajalca letalskih informacijskih služb)

	(1) Z globo od 1.000 do 10.000 eurov se za prekršek kaznuje pravna oseba izvajalca letalskih informacijskih služb, ki v zvezi s funkcijo ATM »AF5« ali »upravljanje informacij za celotni sistem« (SWIM) ne zagotovi ali ne izvaja podfunkcije SWIM v skladu s točko 5.3 Priloge Uredbe 2021/116/EU za:
	– tehnično infrastrukturo in specifikacije z rumenim profilom SWIM v skladu s točko 5.1.2 Priloge Uredbe 2021/116/EU ali
	– izmenjavo letalskih informacij v skladu s točko 5.1.3 Priloge Uredbe 2021/116/EU.

	(2) Z globo od 500 do 2.000 eurov se za prekršek iz prejšnjega odstavka kaznuje odgovorna oseba pravne osebe.
6. člen
(prekršek izvajalca meteorološke službe)

	Z globo od 500 do 2.000 eurov se za prekršek kaznuje odgovorna oseba v državnem organu, ki v zvezi s funkcijo ATM »AF5« ali »upravljanje informacij za celotni sistem« (SWIM) ne zagotovi ali ne izvaja podfunkcije SWIM v skladu s točko 5.3 Priloge Uredbe 2021/116/EU za:
	– tehnično infrastrukturo in specifikacije z rumenim profilom SWIM v skladu s točko 5.1.2 Priloge Uredbe 2021/116/EU ali
	– izmenjavo meteoroloških informacij v skladu s točko 5.1.4 Priloge Uredbe 2021/116/EU.
7. člen
(prekršek operatorja zrakoplova)

	(1) Z globo od 1.000 do 10.000 eurov se za prekršek kaznuje pravna oseba operatorja zrakoplova, ki v zvezi s funkcijo ATM »AF6« ali »začetna izmenjava informacij o trajektoriji« ali »i4D« za začetno izmenjavo informacij o trajektoriji zrak–zemlja iz točke 6.1.1 Priloge Uredbe 2021/116/EU ne zagotovi, da je zrakoplov, ki opravlja lete z individualnim spričevalom o plovnosti, ki je bilo prvič izdano 31. decembra 2027 ali po tem datumu, opremljen z ADS-C EPP kot delom zmogljivosti ATS B2 v skladu z veljavnimi standardi, da prenaša trajektorijo zrakoplova prek navzdolnje povezave v skladu s točko 6.3 Priloge Uredbe 2021/116/EU. 

	(2) Z globo od 1.000 do 10.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost. 

	(3) Z globo od 500 do 2.000 eurov se za prekršek iz prvega odstavka tega člena odstavka kaznuje odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost. 

	(4) Z globo od 500 do 2.000 eurov se za prekršek iz prvega odstavka tega člena kaznuje odgovorna oseba v državnem organu ali samoupravni lokalni skupnosti.

	(5) Z globo od 500 do 2.000 eurov se za prekršek iz prvega odstavka tega člena kaznuje posameznik.
KONČNA DOLOČBA
8. člen
(začetek veljavnosti)

	Ta uredba začne veljati petnajsti dan po objavi v Uradnem listu Republike Slovenije.

